**Referat bestyrelsesmøde VFB 19.04.23**

1. **Status på herresenior træner og seniorholdene**
2. **Møde med Studs om bla. Sportsmaster**

Jeppe og Kaare holder møde med Studs om fremtidigt samarbejde og hvad vi vil med Sportsmaster efter de har lukket butikken i City syd og fået nye ejere.

1. **Evaluering af VFB fest 01.04**

Rigtig god fest. Maden blev lidt dyrere end beregnet og næste år skal der være mere sprut😊 God DJ, måske man næste år starter lidt senere med at skrue op for musikken.

1. **Status fodbold ungdom**

Der er startet et samarbejde op med Nøvling ift u-8 og u-9 piger (et par u-10 spillere er også med) Vi ser det an henover foråret.

U-7/8 drenge er meget få og hvis ikke der kommer flere til kan vi ikke lave et hold efter sommerferien. Der skal afsøges mulighed for et samarbejde, hvis vi skal beholde spillerne.

u-11 og u-12 drengene kører fortsat fint og der er lavet aftale med Nøvling frem til sommer. Herefter evaluerer vi. Tue er trådt ind som træner, så både han og Simeon er på holdene nu. Simeon har givet udtryk for gerne at ville stoppe efter sommerferien, så vi skal snakke med Tue om der er brug for en ekstra træner der.

1. **Kort om møde i Fjellerad med samråd og landdistriktskonsulent**

Sabine har deltaget i møde med Samrådet og landdistriktskonsulent Jane Tange. Samrådet i Fjellerad vil gerne lave markant om på kantinen ved hallen og gøre den noget større. Det er i sin helhed et ret dyrt projekt. Det blev drøftet hvor meget VFB kan engagere sig i projektet og det er den nuværende Bestyrelses holdning, at vi ikke har hverken økonomi eller frivillige ressourcer til at bidrage. Omvendt vil vi ikke stille os i vejen for at kantinen ved hallen bliver renoveret, da særligt toiletter og køkken trænger til at blive fornyet.

1. **Opstart af åbent klubhus, hvem gør hvad?**

Jannie har lavet bemandingsplan frem til sommer. Der bliver afholdt 4 gange åbent klubhus inden sommerferien.

1. **Kommende arrangementer?**

Der er hjemmekamp med varme hveder torsdag d. 04.05.

Referenten har desværre glemt om der var mere for nu.

1. **Evt.**